ইসলামী ও সমমনা ১২ দলের ডাকা ৩০ ঘণ্টা হরতালের প্রথম দিনে রোববার নেতাকর্মীদের ওপর  বর্বরোচিত হামলা ও গ্রেফতারের ঘটনায় তীব্র নিন্দা ও প্রতিবাদ জানিয়েছে বিভিন্ন সংগঠন ও দেশের শীর্ষ আলেমগণ। তারা অবিলম্বে নেতাকর্মীদের মুক্তি দাবি করে বলেছেন, আলেম ওলামাদের ওপর হামলা লাঠিপেটা গ্রেফতার করে সরকার মূলত ইসলামের ওপর আঘাত করেছে। এভাবে জেল-জুলুম নির্যাতন করে আন্দোলনকে স্তব্ধ করা যাবে না। ফ্যাসিবাদী সরকারের পতন অনিবার্য। নেতাকর্মীদের মুক্তি না দিলে আগামীতে আরও কঠোর আন্দোলন গড়ে তোলা হবে।